|  |
| --- |
| Vedtægter for Folkebevægelsen mod EUForslag til vedtægtsændringer – Landsmøde den 26.-27. oktober 2019 |

|  |  |  |
| --- | --- | --- |
| Nuværende tekst | Ændringsforslag | Begrundelse |
| 1. Navn og formål1) Bevægelsens navn er Folkebevægelsen mod EU.2) Bevægelsens formål er at samle en tværpolitisk modstand mod EU med udgangspunkt i det vedtagne idégrundlag og arbejde for Danmarks udmeldelse af EU. |  |  |
| 2. Individuelt medlemskab1) Enhver, som støtter Folkebevægelsen mod EU’s formål, og som indbetaler det fastsatte kontingent, kan blive medlem.2) Som medlem af Folkebevægelsen mod EU modtager man medlemsbladet *Folk i Bevægelse*, og har ret til at deltage i Folkebevægelsen mod EU’s medlemsmøder, herunder opstille som delegeret til landsmødet.3) Et medlem, som ikke har betalt sit kontingent i mere end et år, bliver slettet.3. Kollektivt medlemskab1) Lokale og landsdækkende politiske, faglige og andre organisationer, som støtter Folkebevægelsen mod EU’s formål, og som indbetaler et aftalt kontingent, kan blive kollektivt medlem efter godkendelse i Landsledelsen.2) Som kollektivt medlem af Folkebevægelsen mod EU har man ret til at sende repræsentanter til Folkebevægelsen mod EU’s møder, herunder udpege to delegerede til landsmødet.3) Et kollektivt medlem, som ikke har betalt sit kontingent i mere end et år, bliver slettet. |  |   |
| 4. Struktur1) Folkebevægelsen mod EU’s grundstruktur er lokalkomitéen. Den består af alle Folkebevægelsen mod EU’s medlemmer inden for lokalkomitéens område. Lokalkomitéen dækker som udgangspunkt en eller flere kommuner.2) Nye lokalkomitéer skal godkendes af Landsledelsen.3) Lokalkomitéen vælger en kontaktperson, som udgør bindeledet til resten af bevægelsen. Forud for landsmødet afholder lokalkomitéerne et medlemsmøde, hvor landsmødets dagsorden diskuteres og delegerede vælges. Alle medlemmer af lokalkomiteen skal indkaldes til dette møde, enten gennem *Folk i bevægelse* og/eller med et personligt brev/mail.4) Efter mødet indsendes en rapport til Forretningsudvalget, hvoraf det fremgår, hvordan mødet var indkaldt, hvor mange der deltog samt navnene på de valgte delegerede.5) Hver lokalkomite har ret til at vælge fem delegerede. Har komiteen over 100 betalende medlemmer, kan den derudover sende en delegeret for hver påbegyndt 50 medlemmer ud over de 100. Hvor mange delegerede hver lokalkomité kan vælge, opgøres i forbindelse med indkaldelse af landsmødet.6) I områder uden en fungerende lokalkomité har Landsledelsen ansvaret for Folkebevægelsens initiativer, herunder afholdelse af møder og andre aktiviteter, der understøtter oprettelsen af en lokalkomité.7) Landsledelsen skal også sikre, at medlemmer i områder uden fungerende lokalkomité får mulighed for at deltage i valg af delegerede til landsmødet gennem afholdelse af lokale eller regionale møder. Disse indkaldes enten gennem ”Folk i bevægelse” og/eller med et personligt brev/mail.8) Lokalkomitéer fastsætter selv deres vedtægter, så længe disse ikke er i modstrid med Folkebevægelsen mod EU’s generelle vedtægter eller vedtagelser.9) Lokalkomitéer kan indgå i regionale samarbejder, som koordinerer Folkebevægelsen mod EU’s arbejde i det enkelte område. |  |  |
| 5. Økonomi1) Folkebevægelsen mod EU’s indtægter kommer fra a) kontingenter fra individuelle og kollektive medlemmer, b) frivillige bidrag, herunder arveindtægter, c) tilskud fra EU-Parlamentarikere samt d) diverse statslige oplysningsmidler om EU. | 1) Folkebevægelsen mod EU’s indtægter kommer fra a) kontingenter fra individuelle og kollektive medlemmer, b) frivillige bidrag, herunder arveindtægter, samt c) diverse statslige oplysningsmidler om EU. | Så længe vi ikke er repræsenteret i EU-Parlamentet, vil det være forkert, at denne indtægtsmulighed står i vores vedtægt. |
| 2) Medlemskontingent fastsættes af Landsmødet for det efterfølgende kalenderår. Kontingent for kollektive medlemmer fastsættes af Landsledelsen. |  | . |
|  | 3) Landsledelsen forelægges kvartalsvise budgetopfølgninger. | Forslaget sikrer, at der løbende blive udarbejdet budgetopfølgninger og ar disse forelægges Landsledelsen. |
| 3) Lokalkomiteerne kan etablere deres egen økonomi, herunder opkræve et frivilligt lokalkontingent, som de selv disponerer over.4) Lokalkomiteerne hæfter ikke for landsorganisationens økonomiske dispositioner, ligesom landsorganisationen ikke hæfter for lokalkomitéernes.5) Folkebevægelsen mod EU tegnes økonomisk af to Forretningsudvalgsmedlemmer i forening. Der kan meddeles fuldmagter til Folkebevægelsens konti.6) Ud over en løbende kassekredit må Folkebevægelsen mod EU kun optage lån, der er vedtaget på et landsmøde. | 4) Lokalkomiteerne kan etablere deres egen økonomi, herunder opkræve et frivilligt lokalkontingent, som de selv disponerer over.5) Lokalkomiteerne hæfter ikke for landsorganisationens økonomiske dispositioner, ligesom landsorganisationen ikke hæfter for lokalkomitéernes.6) Folkebevægelsen mod EU tegnes økonomisk af to Forretningsudvalgsmedlemmer i forening. Der kan meddeles fuldmagter til Folkebevægelsens konti.7) Ud over en løbende kassekredit må Folkebevægelsen mod EU kun optage lån, der er vedtaget på et landsmøde. | Konsekvensændring af, at der indføjes et nyt stykke. De efterfølgende stykker rettes et tal op. |
| 6. Landsmødet1) Landsmødet er Folkebevægelsen mod EU’s øverste myndighed. Det ordinære landsmøde afholdes en gang om året. Derudover kan Landsledelsen indkalde til et ekstraordinært landsmøde med en motiveret dagsorden.Landsledelsen skal indkalde til et ekstraordinært landsmøde, hvis 10 komitéer eller en tredjedel af Landsledelsens medlemmer skriftligt stiller krav herom.2) Det ordinære landsmøde indkaldes i *Folk i Bevægelse* med mindst tre måneders varsel.3) På ordinære landsmøder skal følgende punkter stå på dagsordenen: Beretning, fremtidigt arbejde, indkomne forslag, vedtægtsændringer, godkendelse af regnskab og budget, valg af ny Landsledelse samt valg af kandidater forud for EU-parlamentsvalg.4) Landsmødet består af delegerede udpeget af lokalkomitéerne og af de kollektive medlemmer. |  |  |
| 5) Landsmødet vælger en Landsledelse på 21 personer og tre suppleanter. Ved valget stemmes på 18 af de opstillede kandidater. De 21, der opnår flest stemmer, udgør Landsledelsen. De 3 næste bliver henholdsvis første, anden og tredje suppleant. De indkaldes til landsledelsesmøder med taleret, men uden stemmeret. | 5) Landsmødet vælger en Landsledelse på 15 personer og to suppleanter. Ved valget stemmes på otte af de opstillede kandidater. De 15 der opstår flest stemmer, udgør Landsledelsen. De to næste bliver henholdsvis første og anden suppleanter. Suppleanterne indkaldes til landsledelsesmøderne med taleret, men uden stemmeret. | Nedsættelsen af Landsledelsens størrelse er nødvendig af hensyn til bevægelsens økonomi og for at gøre ledelsen bedre til at træffe flere beslutninger. Tidligere er for mange beslutninger endt hos Forretningsudvalget, da Landsledelsen på grund af sin størrelse ikke har haft tid til at diskutere tingene ordentligt. |
| 6) Landsmødet vælger endvidere dels en intern og dels en ekstern revisor.7) Frist for forslag, der ønskes behandlet på landsmødet, skal være Forretningsudvalget i hænde senest tre uger før landsmødet og udsendes til delegerede senest 14 dage før landsmødet. Det samme gælder navne på kandidater til Landsledelsen. |  |  |
| 7. Landsledelse1) Landsledelsen vælges af landsmødet og består af 21 personer. | 7. Landsledelse1) Landsledelsen vælges af Landsmødet og består af 15 personer. | Antallet af landsledelsesmedlemmer nedsættes – § 6 stk.5 |
| 2) Landsledelsen er Folkebevægelsen mod EU’s politiske ledelse mellem landsmøderne og udtaler sig i Folkebevægelsen mod EU’s navn. |  |  |
|  | 3) Landsledelsen nedsætter et forretningsudvalg (se § 8) og en række arbejdsgrupper, der er afgørende for driften af organisationen. Landsledelsens medlemmer skal indgå i et eller flere af arbejdsgrupperne.Der nedsættes følgende arbejdsgrupper: komitearbejdsgruppe, kampagnearbejdsgruppe, mediearbejdsgruppe og Folk i Bevægelse-arbejdsgruppe.Arbejdsgruppernes arbejde gennemgås på alle landsledelsens møder.Efter behov kan der nedsættes andre arbejdsgrupper.Ud over Landsledelsesmedlemmer kan andre medlemmer indgå i arbejdsgrupperne. | Landsledelsen gøres udvalgsbaseret for at sikre, at alle ledelsesmedlemmer har et tydeligt ansvar og for at sikre, at kritiske opgaver varetages.  |
| 3) Landsledelsen forbereder landsmøder og følger op på disses beslutninger.4) Landsledelsen træffer afgørelse om overordnede kampagner og arbejdsopgaver.5) Landsledelsen mødes mindst en gang i kvartalet.6) Landsledelsen skal mødes inden for 14 dage, hvis en tredjedel af Landsledelsens medlemmer skriftligt kræver det.7) Landsledelsen vælger et Forretningsudvalg, som har ansvaret for den daglige organisatoriske drift af bevægelsen, herunder for økonomien og for ansættelse af et sekretariat.8) Landsledelsen vælger en økonomiansvarlig, som er født medlem af Forretningsudvalget. | 4) Landsledelsen forbereder landsmøder og følger op på disses beslutninger.5) Landsledelsen træffer afgørelse om overordnede kampagner og arbejdsopgaver.6) Landsledelsen mødes mindst en gang i kvartalet.7) Landsledelsen skal mødes inden for 14 dage, hvis en tredjedel af Landsledelsens medlemmer skriftligt kræver det.8) Landsledelsen vælger et Forretningsudvalg, som har ansvaret for den daglige organisatoriske drift af bevægelsen, herunder for økonomien og for ansættelse af et sekretariat.9) Landsledelsen vælger en økonomiansvarlig, som er født medlem af Forretningsudvalget. | Konsekvensændring af, at der indføjes et nyt stykke. De efterfølgende stykker rettes et tal op. |
|  | 10) Landsledelsen vælger af sin midte en forpeson og to næstforpersoner. Formandsskabet har et særligt ansvar for kontakt til medierne og medlemmer. Forpersonen er født medlem af Forretningsudvalget.  | Et tydeligt formandskab forenkler kommunikation med medier og gør det klart for medlemmerne, hvem de kan kontakte med ideer til bevægelsen. Formandsskabet vil skulle reagere hurtigt på nyhedshistorier og SoMe-trends i et tempo, der er svært for et helt udvalg. Med et valgt formandskab er alle klare over, hvem der gør det på bevægelsens vegne. Hidtil har parlamentarikeren taget denne rolle.Formandsskabet arbejder ud fra retningslinjer sat af medieudvalget og under ansvar over for Landsledelsen. |
| 9) Landsledelsen kan gennemføre valg af nyt Forretningsudvalg på ethvert møde, hvor et flertal måtte ønske det. | 11) Landsledelsen kan gennemføre valg af nyt Forretningsudvalg eller nyt formandskab på ethvert møde, hvor et flertal måtte ønske det. | Ny formulering, der også omfatter formandskabet i forbindelse med bestemmelsen om at der til enhver tid kan gennemføres nyvalg af Forretningsudvalget. |
| 10) Landsledelsen vælger af sin midte et antal talspersoner, som kan udtale sig på vegne af bevægelsen. | UDGÅR | Udgår til fordel for formandskabet. |
| 11) Til Landsledelsensmøder inviteres Folkebevægelsens repræsentation i EU-Parlamentet samt de ansatte i Folkebevægelsen mod EU med taleret, men uden stemmeret. Derudover kan relevante gæster inviteres til Landsledelsens møder, f.eks. repræsentanter for de kollektive medlemmer. | 12) Til Landsledelsensmøder inviteres de ansatte i Folkebevægelsen mod EU med taleret, men uden stemmeret. Derudover kan relevante gæster inviteres til Landsledelsens møder, f.eks. repræsentanter for de kollektive medlemmer. | De parlamentsansatte udgår. |
| 12) Ansatte i Folkebevægelsen mod EU kan pålægges at deltage i et landsledelsesmøder som en del af deres arbejde.13) Landsledelsen kan efter behov nedsætte udvalg og arbejdsgrupper til at løse definerede opgaver. Disse arbejder under ansvar over for Landsledelsen og har løbende tilbagemeldingspligt.14) Landsledelsen fastsætter selv sin forretningsorden. | 13) Ansatte i Folkebevægelsen mod EU kan pålægges at deltage i et landsledelsesmøde som en del af deres arbejde.14) Landsledelsen kan efter behov nedsætte udvalg og arbejdsgrupper til at løse definerede opgaver. Disse arbejder under ansvar over for Landsledelsen og har løbende tilbagemeldingspligt.15) Landsledelsen fastsætter selv sin forretningsorden. | Konsekvensændring af, at der indføjes et nyt stykke. De efterfølgende stykker rettes et tal op. |
| 8. Forretningsudvalg1) Forretningsudvalget vælges af Landsledelsen og består af maksimalt syv personer. | 8. Forretningsudvalg1) Forretningsudvalget vælges af Landsledelsen og består af den valgte forperson, den valgte økonomiansvarlige og tre andre valgte personer. | Ligesom Landsledelsen gør Forretningsudvalget mindre, så den kan arbejde mere effektivt. Desuden specificeres to nødvendige poster i forretningsudvalget: Forpersonen og den økonomiansvarlige.  |
|  | 2) Forretningsudvalget er kollektivt ansvarligt for arbejdet. | Præciserer, at vi fastholder en kollektiv ledelse.  |
| 2) Forretningsudvalget forbereder Landsledelsesmøderne og følger op på disses beslutninger.3) Forretningsudvalget har ansvaret for den daglige organisatoriske drift af bevægelsen, herunder for økonomien og for ansættelse af et sekretariat. Referat af Forretningsudvalgets beslutninger sendes løbende til Landsledelsen til orientering. Ansættelser og budgetter skal dog godkendes i Landsledelsen for at kunne træde i kraft. | 3) Forretningsudvalget forbereder Landsledelsesmøderne og følger op på disses beslutninger.4) FU har ansvaret for den daglige organisatoriske drift af bevægelsen, herunder for økonomien og for ansættelse af et sekretariat. Referat af Forretningsudvalgets beslutninger sendes løbende til Landsledelsen til orientering. Ansættelser og budgetter skal dog godkendes i Landsledelsen for at kunne træde i kraft. | Konsekvensændring af, at der indføjes et nyt stykke. De efterfølgende stykker rettes et tal op. |
| 4) Folkebevægelsens repræsentation i EU-parlamentet inviteres til alle Forretningsudvalgets møder med taleret, men uden stemmeret. | UDGÅR |  |
| 5) Forretningsudvalget fastsætter selv sin forretningsorden. |  |  |
| 9. Ændring af vedtægterne1) Disse vedtægter kan kun ændres på et landsmøde. Ændringer skal ske med 2/3-flertal.2) Forslag til ændring af vedtægterne skal indsendes til Landsledelsen senest 14 dage før landsmødet. |  |  |
| Vedtaget på Folkebevægelsen mod EU’s landsmøde i Gladsaxe den 27.-28. oktober 2012 Ændret på Folkebevægelsen mod EU’s landsmøde i Aalborg den 26.-27. oktober 2013 og den 12.-13. marts 2016 i Gladsaxe |  | Opdateres hvis ændringer vedtages.  |